Немачка је изградила више одбрамбених линија на планинама; најпознатија је била Зимска линија. На њу су Савезници наишли током зиме 1943, и нису били у стању да је пробију. Амфибијским искрцавањима код Анција су покушали да заобиђу ову линију, али Немци су успели да спрече пробој, и Густављева линија (срж Зимске линије) је остала нетакнута. Линија је коначно пробијена у мају 1944, у четвртом великом покушају да се отвори пут ка Риму, над којим је доминирала стратешки добро постављена бенедиктанска опатија код Монте Касина.